Brașov

Brașov (; ungarsk Brassó; tysk Kronstadt; latinsk: Brassovia eller Corona) er ein by i Romania og hovudstaden i Brașov fylke. Han har om lag 250 000 innbyggjarar og er den åttande største byen i etter București, Cluj-Napoca, Timișoara, Iași, Craiova, Constanța og Galați.

Brașov ligg sentralt i landet, om lag 166 km frå București. Han er omgjeve av Dei sørlege Karpatane og er ein del av regionen Transilvania.

 Historie 
mini|venstre|Rådhusplassen i september 2003

Byen vart grunnlagd under namnet Corona (Kronstadt) av ordensbrørne frå Den tyske riddarordenen på byrjinga av 1200-talet, som søraustlegaste tyske by i Siebenbürgen. I 1225 måtte ordensbrørne forlate byen og slo seg ned i Baltikum. Byen var gjennom mange hundreår det kulturelle, andelege og religiøse sentrum for siebenbürgen-saksarane, den tyske folkegruppa i Siebenbürgen, som hadde slått seg ned i området på 1200-talet og utgjorde majoriteten i byen fram til 1800-talet. Byen er òg ein av dei sju festningsbyane som gav namn til Siebenbürgen. På 1200- og 1300-talet gjekk tatarar og tyrkarar stadig til åtak på byen. Så seint som på 1600-talet var byen og regionen gjennom plasseringa si ved grensa til Det osmanske riket. Byen og regionen høyrte sidan mellomalderen til Kongedømet Ungarn og dermed det habsburgske riket (seinare Austerrike-Ungarn). Sidan Trianontraktaten i 1920 har byen vore ein del av Romania. Mellom 1951 og 1961 vart byen kalla Orașul Stalin etter Josef Stalin av det sovjetinnsette kommunistregimet. I 1989 var byen ein av dei første der folk gjorde opprør mot kommunistdiktaturet under den rumenske revolusjonen. I dei siste tiåra har byen hatt ein rumensk majoritet. Det bur derimot framleis ein del ungararar der. Den tyske folkesetnaden har derimot nesten heilt forsvunne på grunn av bortdriving etter den andre verdskrigen og seinare utvandring. I dag er det om lag 1400 tyskarar att i byen.

 Attraksjonar 

 Bran slott - bygd av Den tyske riddarordenen og inspirasjonskjelde for Bram Stoker sin Dracula.
 Biserica Neagră - «den svarte kyrkja», ei mellomalderkyrkje frå 1383 (gjenoppbygd i 1477).

 Busetnader 
mini|300px|Kommunen Brașov (mørkraudt) og storbyområdet (lysraudt) innanfor Brașov fylke
Brașov er ein municipiu (større bykommune) med desse busetnadane:

 Busetnad  Folketal 2011  Folketal 2021 Brașov  252 814  237 315   386  274

 Storbyområde 
Storbyområdet til Brașov omfattar Brașov og 17 andre kommunar, med eit samla folketal på 412 076.

 Kommune  Folketal 2021  Brașov municipiu 237 589 Codlea municipiu 20 534 Săcele municipiu 30 920 Ghimbav oraș 7 208 Predeal oraș 4 020 Râșnov oraș 15 920 Zărnești oraș 21 624 Bod  comună 5 097 Budila comună 4 926 Cristian comună 5 292 Crisbav  comună 2 592 Feldioara  comună 6 311 Hălchiu comună 4 560 Hărman comună 7 152 Prejmer  comună 8 647 Sânpetru  comună 11 794 Tărlungeni  comună 12 067 Vulcan  comună 4 823 Total 412 076

 Kjelder 

 Denne artikkelen bygger på «Brașov» frå , og «Brașov» frå  den 9. juli 2008. 

 Referansar 

 Bakgrunnsstoff 
 Virtuell rundtur gjennom Brașov 
 Memorial Museum «Muresianus’ House»  (engelsk)
 Brasov visitor  (engelsk-språkleg magasin)

Brasov
Brasov
Brasov